AMATA รับผลบวก EEC
มีการวิเคราะห์กันว่ากำไรสุทธิไตรมาส 1 ปี 2561 ของ AMATA จะอยู่ที่ 310 ล้านบาท เพิ่มขึ้น 24% จากงวดเดียวกันของปีก่อน แต่ลดลง 2% จากไตรมาสก่อน จากยอดโอนที่ดินที่คาดไว้ที่ 74 ไร่ สูงกว่ายอดโอนในไตรมาส 1 ปี 2560 ที่ 35 ไร่ แต่ต่ำกว่าไตรมาส 4 ปี 2560 ที่ 146 ไร่
27 เม.ย. 2561

คุณค่าบริษัท
มีการวิเคราะห์กันว่ามีการวิเคราะห์กันว่ากำไรสุทธิไตรมาส 1 ปี 2561 ของ บริษัท อมตะ คอร์ปอเรชัน จำกัด (มหาชน) หรือ AMATA จะอยู่ที่ 310 ล้านบาท เพิ่มขึ้น 24% จากงวดเดียวกันของปีก่อน แต่ลดลง 2% จากไตรมาสก่อน จากยอดโอนที่ดินที่คาดไว้ที่ 74 ไร่ สูงกว่ายอดโอนในไตรมาส 1 ปี 2560 ที่ 35 ไร่ แต่ต่ำกว่าไตรมาส 4 ปี 2560 ที่ 146 ไร่
ส่งผลให้บริษัทมีรายได้จากการขายที่ดิน 390 ล้านบาท เพิ่มขึ้น 101% จากงวดเดียวกันของปีก่อน แต่ลดลง 31% จากไตรมาสก่อน นอกจากนี้บริษัทจะมีรายได้ส่วนแบ่งกำไรจากบริษัทร่วมเพิ่มขึ้นที่ 200 ล้านบาท เพิ่มขึ้น 3% จากงวดเดียวกันของปีก่อน และเพิ่มขึ้น 23% จากไตรมาสก่อน ตามการเปิดดำเนินงานของโรงไฟฟ้า AMATA B-Grim Power Rayong 3 ในเดือน ก.พ. ที่ผ่านมา (คิดเป็นกำลังการผลิตตามสัดส่วนที่ 31.5 เมกะวัตต์)
นอกจากนี้มีการปรับประมาณการกำไรสุทธิปี 2561 อยู่ที่ 1.5 พันล้านบาท ลดลงจากเดิม 12% จากการปรับลดยอดโอนที่ดินที่คาดจะอยู่ที่ 407 ไร่จากเดิม 511 ไร่ เนื่องจากผลกระทบจากการเลื่อนการออกพ.ร.บ.EEC ไปที่ไตรมาส 2 ปี 2561 และจากยอด Pre-Sale ในไตรมาส 1 ปี 2561 ที่คาดว่าจะออกมาต่ำประมาณ 109 ไร่ คิดเป็น 12% ของเป้าหมายบริษัทในปี 2561 โดยเป็นการปรับลดยอดโอนของนิคม AMATA City ชลบุรี และระยอง เป็นหลัก ส่งผลให้ราคาขายที่ดินเฉลี่ยลดลงจาก 6.2 ล้านบาทต่อไร่ เป็น 5.5 ล้านบาทต่อไร่
ในขณะที่นักวิเคราะห์มองว่าราคาขายที่ดินในอนาคตจะมีการปรับตัวลดลงอย่างเด่นชัดจากการปรับเปลี่ยนรูปแบบธุรกิจในนิคม AMATA City ชลบุรี จากการขายขาดที่ดินเป็นการปล่อยเช่าระยะยาว อย่างไรก็ตามยอดขายที่ดินในเวียดนามจะมีแนวโน้มเพิ่มขึ้นในปี 2562 จากการที่บริษัทได้รับใบอนุญาตการลงทุนใน AMATA City Halong
ดังนั้นนักวิเคราะห์ บล.เคทีบี คงคำแนะนำ “ซื้อ” ที่ราคาเป้าหมายใหม่ 24.00 บาท จากเดิม 28.00 บาท (อิงวิธี SOTP) จากการปรับลดกำไรลง ยังมีมุมมองเชิงบวกต่อกลุ่มนิคมอุตสาหกรรม โดยมองว่า พ.ร.บ.EEC ที่คาดว่าจะออกภายในไตรมาส 2 ปี 2561 จะส่งผลให้ยอดขายที่ดินจะดีขึ้นตั้งแต่ครึ่งหลังของปี 2561 และจะเพิ่มขึ้นสูงในปี 2562 นอกจากนี้มองว่าส่วนแบ่งรายได้จากธุรกิจโรงไฟฟ้า และรายได้จากการขายน้ำจะเพิ่มขึ้นตามการทยอยเปิดดำเนินงานของโรงไฟฟ้าจำนวน 3 โรงในปี 2561
…
ผู้ถือหุ้นรายใหญ่
รายชื่อกรรมการ